title: Deċiżjoni tal-Kunsill (PESK) 2018/942 tad-29 ta' Ġunju 2018 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

text:
               3.7.2018

               MT

               Il-Ġurnal Uffiċjali tal-Unjoni Ewropea

               L 166/17

         DEĊIŻJONI TAL-KUNSILL (PESK) 2018/942
   tad-29 ta' Ġunju 2018
   li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-3 ta' Lulju 2013, il-Kunsill adotta d-Deċiżjoni 2013/354/PESK (1), li kompliet il-EUPOL COPPS mill-1 ta' Lulju 2013.

               (2)

               Fl-4 ta' Lulju 2017, il-Kunsill adotta d-Deċiżjoni (PESK) 2017/1194 (2) li emendat id-Deċiżjoni 2013/354/PESK u estendietha mill-1 ta' Lulju 2017 sat-30 ta' Ġunju 2018.

               (3)

               Wara r-Reviżjoni Strateġika tal-EUPOL COPPS, il-Missjoni tenħtieġ li tiġi estiża għal perijodu ulterjuri ta' 12-il xahar, sat-30 ta' Ġunju 2019.

               (4)

               Id-Deċiżjoni 2013/354/PESK għandha għalhekk tiġi emendata kif meħtieġ.

               (5)

               Il-Missjoni EUPOL COPPS ser titmexxa fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/354/PESK hija emendata kif ġej:

               (1)

               fl-Artikolu 12(1), jiżdied is-subparagrafu li ġej:
               “L-ammont ta' referenza finanzjarja maħsub biex ikopri n-nefqa relattiva għall-EUPOL COPPS għall-perijodu mill-1 ta' Lulju 2018 sat-30 ta' Ġunju 2019 għandu jkun EUR 12 666 633.”;

               (2)

               fl-Artikolu 15, it-tielet paragrafu huwa sostitwit b'dan li ġej:
               “Hija għandha tiskadi fit-30 ta' Ġunju 2019.”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Lulju 2018.

      Magħmul fi Brussell, id-29 ta' Ġunju 2018.

            Għall-Kunsill

            Il-President

         E. ZAHARIEVA

      (1)  Id-Deċiżjoni tal-Kunsill 2013/354/PESK tat-3 ta' Lulju 2013 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 185, 4.7.2013, p. 12).

      (2)  Id-Deċiżjoni tal-Kunsill (PESK) 2017/1194 tal-4 ta' Lulju 2017 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 172, 5.7.2017, p. 13).


Id-Deċiżjoni tal-Kummissjoni ta' 06/07/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.8973 - Mitsui & Co., Ltd. / Kansai Paint Co., Ltd.) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 11/07/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.8968 - H.I.G. Capital / INEOS) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 06/07/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.8904 - PIMCO / Echo / JV) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill (UE, Euratom) 2018/994 tat-13 ta' Lulju 2018 li temenda l-Att li jikkonċerna l-elezzjoni tal-membri tal-Parlament Ewropew b'vot universali dirett, anness mad-Deċiżjoni tal-Kunsill 76/787/KEFA, KEE, Euratom tal-20 ta' Settembru 1976

text:
                  16.7.2018

                  MT

                  Il-Ġurnal Uffiċjali tal-Unjoni Ewropea

                  L 178/1

            DEĊIŻJONI TAL-KUNSILL (UE, Euratom) 2018/994
      tat-13 ta' Lulju 2018
      li temenda l-Att li jikkonċerna l-elezzjoni tal-membri tal-Parlament Ewropew b'vot universali dirett, anness mad-Deċiżjoni tal-Kunsill 76/787/KEFA, KEE, Euratom tal-20 ta' Settembru 1976
      IL-KUNSILL TAL-UNJONI EWROPEA
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 223(1) tiegħu,
      Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
      Wara li kkunsidra l-proposta mill-Parlament Ewropew,
      Wara li l-abbozz tal-att leġislattiv intbagħat lill-parlamenti nazzjonali,
      Wara li kkunsidra l-approvazzjoni tal-Parlament Ewropew (1),
      Filwaqt li jaġixxi f'konformità ma' proċedura leġislattiva speċjali,
      Billi,

                  (1)

                  L-Att li jikkonċerna l-elezzjoni tal-membri tal-Parlament Ewropew b'vot universali dirett (2) (“l-Att Elettorali”), anness mad-Deċiżjoni tal-Kunsill 76/787/KEFA, KEE, Euratom (3), daħal fis-seħħ fl-1 ta' Lulju 1978 u sussegwentement ġie emendat bid-Deċiżjoni 2002/772/KE, Euratom (4).

                  (2)

                  Għandhom isiru għadd ta' emendi lill-Att Elettorali.

                  (3)

                  Bħala konsegwenza tad-dħul fis-seħħ tat-Trattat ta' Lisbona fl-1 ta' Diċembru 2009, il-Kunsill għandu jistabbilixxi d-dispożizzjonijiet meħtieġa għall-elezzjoni tal-membri tal-Parlament Ewropew b'vot universali dirett f'konformità ma' proċedura leġislattiva speċjali.

                  (4)

                  It-trasparenza tal-proċess elettorali u l-aċċess għal informazzjoni affidabbli huma importanti għas-sensibilizzazzjoni politika Ewropea u biex tiġi żgurata parteċipazzjoni elettorali sostanzjali, u huwa xieraq li ċ-ċittadini tal-Unjoni jkunu infurmati ferm qabel l-elezzjonijiet għall-Parlament Ewropew dwar il-kandidati li joħorġu għal dawk l-elezzjonijiet u dwar l-affiljazzjoni tal-partiti politiċi nazzjonali ma' partit politiku Ewropew.

                  (5)

                  Sabiex titħeġġeġ il-parteċipazzjoni tal-votanti f'elezzjonijiet għall-Parlament Ewropew u biex jittieħed vantaġġ b'mod sħiħ tal-possibilitajiet offruti mill-iżviluppi teknoloġiċi, l-Istati Membri jistgħu jipprevedu l-possibilitajiet ta', fost l-oħrajn, votazzjoni minn qabel, votazzjoni bil-posta, u votazzjoni elettronika u fuq l-Internet, waqt li jiżguraw b'mod partikolari l-affidabbiltà tar-riżultat, is-segretezza tal-vot u l-protezzjoni tad-data personali, f'konformità mad-dritt applikabbli tal-Unjoni.

                  (6)

                  Iċ-ċittadini tal-Unjoni għandhom id-dritt li jipparteċipaw fil-ħajja demokratika tagħha, b'mod partikolari, billi jivvutaw jew joħorġu bħala kandidati f'elezzjonijiet għall-Parlament Ewropew.

                  (7)

                  L-Istati Membri huma mħeġġa jieħdu l-miżuri meħtieġa biex jippermettu lil dawk fost iċ-ċittadini tagħhom li huma residenti f'pajjiżi terzi biex jivvutaw f'elezzjonijiet għall-Parlament Ewropew.

                  (8)

                  Jenħtieġ għalhekk li l-Att Elettorali jiġi emendat kif meħtieġ,

            ADOTTA DIN ID-DEĊIŻJONI:
      Artikolu 1
      L-Att Elettorali huwa emendat kif ġej:

                  (1)

                  L-Artikolu 1 huwa sostitwit b'dan li ġej:
                  “Artikolu 1
                  1.   F'kull Stat Membru, il-membri tal-Parlament Ewropew għandhom ikunu eletti bħala rappreżentanti taċ-ċittadini tal-Unjoni abbażi ta' rappreżentanza proporzjonali, bl-użu tas-sistema ta' lista jew tal-vot wieħed trasferibbli.
                  2.   L-Istati Membri jistgħu jawtorizzaw votazzjoni bbażata fuq sistema ta' lista preferenzjali bi qbil mal-proċedura li huma jadottaw.
                  3.   L-elezzjonijiet għandhom ikunu b'vot universali dirett u għandhom ikunu ħielsa u sigrieti.”;

                  (2)

                  L-Artikolu 3 huwa sostitwit b'dan li ġej:
                  “Artikolu 3
                  1.   L-Istati Membri jistgħu jistabbilixxu limitu minimu għall-allokazzjoni ta' siġġijiet. Fil-livell nazzjonali, dan il-limitu ma jistax jeċċedi 5 fil-mija tal-voti validi mitfugħa.
                  2.   L-Istati Membri fejn tintuża s-sistema tal-lista għandhom jistabbilixxu limitu minimu għall-allokazzjoni ta' siġġijiet għal kostitwenzi li fihom aktar min 35 siġġu. Dan il-limitu ma għandux ikun anqas minn 2 fil-mija, u ma għandux jeċċedi l-5 fil-mija, tal-voti validi mitfugħa fil-kostitwenza kkonċernata, inkluż Stat Membru b'kostitwenza waħda.
                  3.   L-Istati Membri għandhom jieħdu l-miżuri meħtieġa biex jikkonformaw mal-obbligu stipulat fit-tieni paragrafu mhux aktar tard milli jkun f'waqtu għall-elezzjonijiet għall-Parlament Ewropew li jsegwu dawk li jseħħu l-ewwel wara d-dħul fis-seħħ tad-Deċiżjoni tal-Kunsill (UE, Euratom) 2018/994 (*1).

                     (*1)  Id-Deċiżjoni tal-Kunsill (UE, Euratom) 2018/994 tat-13 ta' Lulju 2018 li temenda l-Att li jikkonċerna l-elezzjoni tal-membri tal-Parlament Ewropew b'vot universali dirett, anness mad-Deċiżjoni 76/787/KEFA, KEE, Euratom tal-20 ta' Settembru 1976 (ĠU L 178, 16.7.2018, p. 1).”;"

                  (3)

                  Jiddaħħlu l-Artikoli li ġejjin:
                  “Artikolu 3a
                  Fejn dispożizzjonijiet nazzjonali jistabbilixxu skadenza għas-sottomissjoni ta' kandidaturi għall-elezzjoni għall-Parlament Ewropew, dik l-iskadenza għandha tkun minn tal-anqas tliet ġimgħat qabel id-data stabbilita mill-Istat Membru rilevanti, skont l-Artikolu 10(1), biex isiru l-elezzjonijiet għall-Parlament Ewropew.
                  Artikolu 3b
                  L-Istati Membri jistgħu jħallu li jintwera, fuq il-poloz tal-votazzjoni, l-isem jew il-logo tal-partit politiku Ewropew li għalih il-partit politiku nazzjonali jew il-kandidat individwali jkunu affiljati.”;

                  (4)

                  Jiddaħħal l-Artikolu li ġej:
                  “Artikolu 4a
                  L-Istati Membri jistgħu jipprevedu l-possibilitajiet ta' votazzjoni minn qabel, votazzjoni bil-posta, u votazzjoni elettronika u fuq l-Internet, f'elezzjonijiet għall-Parlament Ewropew. Fejn jagħmlu dan, huma għandhom jadottaw miżuri suffiċjenti biex jiżguraw b'mod partikolari l-affidabbiltà tar-riżultat, is-segretezza tal-vot, u l-protezzjoni tad-data personali f'konformità mad-dritt applikabbli tal-Unjoni.”;

                  (5)

                  L-Artikolu 9 huwa sostitwit b'dan li ġej:
                  “Artikolu 9
                  1.   Ħadd ma jista' jivvota aktar minn darba fi kwalunkwe elezzjoni ta' membri tal-Parlament Ewropew.
                  2.   L-Istati Membri għandhom jieħdu l-miżuri meħtieġa biex jiżguraw li l-votazzjoni doppja f'elezzjonijiet għall-Parlament Ewropew tkun soġġetta għal pieni effettivi, proporzjonati u dissważivi.”;

                  (6)

                  Jiddaħħlu l-Artikoli li ġejjin:
                  “Artikolu 9a
                  F'konformità mal-proċeduri elettorali nazzjonali tagħhom, l-Istati Membri jistgħu jieħdu l-miżuri meħtieġa biex jippermettu lil dawk fost iċ-ċittadini tagħhom li huma residenti f'pajjiżi terzi biex jivvutaw fl-elezzjonijiet għall-Parlament Ewropew.
                  Artikolu 9b
                  1.   Kull Stat Membru għandu jinnomina awtorità ta' kuntatt responsabbli għall-iskambju ta' data dwar votanti u kandidati mal-kontropartijiet tagħha fl-Istati Membri l-oħra.
                  2.   Mingħajr preġudizzju għad-dispożizzjonijiet nazzjonali dwar id-dħul ta' votanti fir-reġistru elettorali u s-sottomissjoni ta' kandidaturi, l-awtorità msemmija fil-paragrafu 1 għandha, f'konformità mal-liġi applikabbli tal-Unjoni dwar il-protezzjoni tad-data personali, tibda tibgħat lil dawk il-kontropartijiet, mhux aktar tard minn sitt ġimgħat qabel l-ewwel jum tal-perijodu elettorali msemmi fl-Artikolu 10(1), id-data indikata fid-Direttiva tal-Kunsill 93/109/KE (*2) dwar ċittadini tal-Unjoni li, fi Stat Membru li tiegħu ma jkunux ċittadini, jkunu ddaħħlu fir-reġistru elettorali jew ikunu ħarġu bħala kandidati.

                     (*2)  Id-Direttiva tal-Kunsill 93/109/KE tas-6 ta' Diċembru 1993 dwar arranġamenti dettaljati sabiex jiġi eżerċitat id-dritt għall-vot u għall-kandidatura fl-elezzjonijiet għal-Parlament Ewropew għaċ-ċittadini tal-Unjoni li joqgħodu fi Stat Membru li tiegħu ma jkunux ċittadini (ĠU L 329, 30.12.1993, p. 34)”."

            Artikolu 2
      1.   Din id-Deċiżjoni għandha tkun soġġetta għall-approvazzjoni mill-Istati Membri skont ir-rekwiżiti kostituzzjonali rispettivi tagħhom. L-Istati Membri għandhom jinnotifikaw lis-Segretarjat Ġenerali tal-Kunsill dwar it-tlestija tal-proċeduri meħtieġa għal dak il-għan.
      2.   Din id-Deċiżjoni għandha tidħol fis-seħħ fl-ewwel jum wara r-riċezzjoni tal-aħħar notifika msemmija fil-paragrafu 1. (5)

         Magħmul fi Brussell, it-13 ta' Lulju 2018.

               Għall-Kunsill

               Il-President

            H. LÖGER

         (1)  Approvazzjoni tal-4 ta' Lulju 2018 (għadha ma ġietx ippubblikata fil-Ġurnal Uffiċjali).

         (2)  ĠU L 278, 8.10.1976, p. 5.

         (3)  Id-Deċiżjoni tal-Kunsill 76/787/KEFA, KEE, Euratom tal-20 ta' Settembru 1976 (ĠU L 278, 8.10.1976, p. 1).

         (4)  Id-Deċiżjoni tal-Kunsill 2002/772/KE, Euratom tal-25 ta' Ġunju u tat-23 ta' Settembru 2002 li temenda l-Att li jikkonċerna l-elezzjoni tar-rappreżentanti għall-Parlament Ewropew b'vot dirett universali, anness mad-Deċiżjoni 76/787/KEFA, KEE, Euratom (ĠU L 283, 21.10.2002, p. 1).

         (5)  Id-data tad-dħul fis-seħħ ta' din id-Deċiżjoni ser tiġi pubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (PESK) 2018/997 tat-13 ta' Lulju 2018 li temenda d-Deċiżjoni 2012/392/PESK dwar il-missjoni tal-PSDK tal-Unjoni Ewropea fin-Niġer (EUCAP Sahel Niger)

text:
               16.7.2018

               MT

               Il-Ġurnal Uffiċjali tal-Unjoni Ewropea

               L 178/7

         DEĊIŻJONI TAL-KUNSILL (PESK) 2018/997
   tat-13 ta' Lulju 2018
   li temenda d-Deċiżjoni 2012/392/PESK dwar il-missjoni tal-PSDK tal-Unjoni Ewropea fin-Niġer (EUCAP Sahel Niger)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-16 ta' Lulju 2012, il-Kunsill adotta d-Deċiżjoni 2012/392/PESK (1) li stabbilixxiet missjoni tal-PSDK tal-Unjoni Ewropea fin-Niġer sabiex tappoġġa t-tisħiħ tal-kapaċità tal-atturi tas-sigurtà Niġerini biex jiġġieldu kontra t-terroriżmu u l-kriminalità organizzata (EUCAP SAHEL Niger).

               (2)

               Fit-18 ta' Lulju 2016, il-Kunsill adotta d-Deċiżjoni (PESK) 2016/1172 (2) li testendi l-EUCAP SAHEL Niger sal-15 ta' Lulju 2018. Fil-11 ta' Lulju 2017, il-Kunsill adotta d-Deċiżjoni (PESK) 2017/1253 (3) li tipprevedi ammont ta' referenza finanzjarja għall-EUCAP SAHEL Niger sal-15 ta' Lulju 2018.

               (3)

               EUCAP SAHEL Niger u l-ammont ta' referenza previst għaliha jenħtieġ li jiġu estiżi sat-30 ta' Settembru 2018.

               (4)

               Għalhekk, jenħtieġ li d-Deċiżjoni 2012/392/PESK tiġi emendata skont dan.

               (5)

               L-EUCAP Sahel Niger ser titmexxa fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat dwar l-Unjoni Ewropea,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2012/392/PESK hija emendata kif ġej:

               (1)

               fl-Artikolu 13(1), l-aħħar subparagrafu jinbidel b'dan li ġej:
               “L-ammont ta' referenza finanzjarja biex ikopri n-nefqa relatata mal-EUCAP Sahel Niger għall-perijodu mis-16 ta' Lulju 2017 sat-30 ta' Settembru 2018 għandu jkun ta' EUR 31 000 000.”;

               (2)

               fl-Artikolu 16, it-tieni sentenza tinbidel b'dan li ġej:
               “Hija għandha tapplika sat-30 ta' Settembru 2018.”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mis-16 ta' Lulju 2018.

      Magħmul fi Brussell, it-13 ta' Lulju 2018.

            Għall-Kunsill

            Il-President

         H. LÖGER

      (1)  Id-Deċiżjoni tal-Kunsill 2012/392/PESK tas-16 ta' Lulju 2012 dwar il-missjoni tal-PSDK tal-Unjoni Ewropea fin-Niġer (EUCAP Sahel Niger) (ĠU L 187, 17.7.2012, p. 48).

      (2)  Id-Deċiżjoni tal-Kunsill (PESK) 2016/1172 tat-18 ta' Lulju 2016 li temenda d-Deċiżjoni 2012/392/PESK dwar il-missjoni tal-PSDK tal-Unjoni Ewropea fin-Niġer (EUCAP Sahel Niger) (ĠU L 193, 19.7.2016, p. 106).

      (3)  Id-Deċiżjoni tal-Kunsill (PESK) 2017/1253 tal-11 ta' Lulju 2017 li temenda d-Deċiżjoni 2012/392/PESK dwar il-missjoni tal-PSDK tal-Unjoni Ewropea fin-Niġer (EUCAP Sahel Niger) (ĠU L 179, 12.7.2017, p. 15).


title: Deċiżjoni tal-Kummissjoni (UE) 2018/1094 tal-1 ta' Awwissu 2018 li tikkonferma l-parteċipazzjoni tan-Netherlands fil-kooperazzjoni msaħħa dwar l-istabbiliment tal-Uffiċċju tal-Prosekutur Pubbliku Ewropew

text:
                  2.8.2018

                  MT

                  Il-Ġurnal Uffiċjali tal-Unjoni Ewropea

                  L 196/1

         DEĊIŻJONI TAL-KUMMISSJONI (UE) 2018/1094
         tal-1 ta' Awwissu 2018
         li tikkonferma l-parteċipazzjoni tan-Netherlands fil-kooperazzjoni msaħħa dwar l-istabbiliment tal-Uffiċċju tal-Prosekutur Pubbliku Ewropew
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikoli 328(1) u 331(1) tiegħu,
         Wara li kkunsidrat ir-Regolament tal-Kunsill (UE) 2017/1939 tat-12 ta' Ottubru 2017 li jimplimenta kooperazzjoni msaħħa dwar l-istabbiliment tal-Uffiċċju tal-Prosekutur Pubbliku Ewropew (“l-UPPE”) (1),
         Wara li kkunsidrat in-notifika min-Netherlands bl-intenzjoni tagħhom li jipparteċipaw fil-kooperazzjoni msaħħa dwar l-istabbiliment tal-UPPE permezz tal-ittra ddatata l-14 ta' Mejju 2018,
         Billi:

                     (1)

                     Fit-3 ta' April 2017 il-Belġju, il-Bulgarija, il-Kroazja, Ċipru, ir-Repubblika Ċeka, il-Finlandja, Franza, il-Ġermanja, il-Greċja, il-Litwanja, il-Lussemburgu, il-Portugall, ir-Rumanija, is-Slovakkja, is-Slovenja u Spanja nnotifikaw lill-Parlament Ewropew, lill-Kunsill u lill-Kummissjoni li xtaqu jistabbilixxu kooperazzjoni msaħħa rigward it-twaqqif tal-UPPE. Barra minn hekk, permezz tal-ittri ddatati d-19 ta' April 2017, l-1 ta' Ġunju 2017, id-9 ta' Ġunju 2017 u t-22 ta' Ġunju 2017 rispettivament, il-Latvja, l-Estonja, l-Awstrija u l-Italja indikaw ix-xewqa tagħhom li jipparteċipaw fit-twaqqif ta' din il-kooperazzjoni msaħħa.

                     (2)

                     Fit-3 ta' April 2017, l-awtorizzazzjoni biex jipproċedu bil-kooperazzjoni msaħħa msemmija fl-Artikolu 20(2) tat-Trattat dwar l-Unjoni Ewropea (TUE) u fl-Artikolu 329(1) tat-Trattat dwar il-Funzjonament tal-Unjoni Ewropea (TFUE) tqieset li ngħatat b'konformità mat-tielet subparagrafu tal-Artikolu 86(1) TFUE.

                     (3)

                     Fit-12 ta' Ottubru 2017, il-Kunsill adotta r-Regolament (UE) 2017/1939 li jimplimenta kooperazzjoni msaħħa dwar l-istabbiliment tal-UPPE.

                     (4)

                     Fl-20 ta' Novembru 2017, ir-Regolament (UE) 2017/1939 daħal fis-seħħ. L-UPPE għandu jassumi l-kompiti tiegħu ta' investigazzjoni u prosekuzzjoni f'data li trid tiġi determinata permezz ta' deċiżjoni tal-Kummissjoni fuq proposta tal-Kap Prosekutur Ewropew ladarba jitwaqqaf l-UPPE, li ma tistax tkun aktar kmieni minn tliet snin wara d-dħul fis-seħħ ta' dan ir-Regolament.

                     (5)

                     Ir-Regolament (UE) 2017/1939 ma jippreskrivi ebda kundizzjonijiet partikolari ta' parteċipazzjoni fil-kooperazzjoni msaħħa dwar it-twaqqif tal-UPPE.

                     (6)

                     B'konformità mal-ewwel subparagrafu tal-Artikolu 120(2) tar-Regolament (UE) 2017/1939, l-UPPE jeżerċita l-kompetenza tiegħu fir-rigward ta' kull reat fil-kompetenza tiegħu li jseħħ wara d-data li fiha r-Regolament (UE) 2017/1939 jidħol fis-seħħ. Għar-reati msemmijin fl-Artikoli 22 u 23 tar-Regolament (UE) 2017/1939 li mhumiex diġà soġġetti għall-kompetenza tal-UPPE mid-dħul fis-seħħ dan ir-Regolament, l-UPPE jenħtieġ li jeżerċita l-kompetenzi tiegħu fir-rigward tat-territorju jew iċ-ċittadini tan-Netherlands, wara d-dħul fis-seħħ ta' dan ir-Regolament fin-Netherlands.

               ADOTTAT DIN ID-DEĊIŻJONI:

            Artikolu 1
            Il-parteċipazzjoni tan-Netherlands fil-kooperazzjoni msaħħa dwar l-istabbiliment tal-Uffiċċju tal-Prosekutur Pubbliku Ewropew hija kkonfermata.

            Artikolu 2
            Ir-Regolament (UE) 2017/1939 għandu jidħol fis-seħħ fin-Netherlands fil-jum tad-dħul fis-seħħ ta' din id-Deċiżjoni.

            Artikolu 3
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, l-1 ta' Awwissu 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 283, 31.10.2017, p. 1.


title: Deċiżjoni tal-Kunsill (UE) 2018/1197 tas-26 ta' Ġunju 2018 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa, u l-Ġappun, min-naħa l-oħra

text:
                  24.8.2018

                  MT

                  Il-Ġurnal Uffiċjali tal-Unjoni Ewropea

                  L 216/1

         DEĊIŻJONI TAL-KUNSILL (UE) 2018/1197
         tas-26 ta' Ġunju 2018
         dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa, u l-Ġappun, min-naħa l-oħra
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 212(1), flimkien mal-Artikolu 218(5) u t-tieni subparagrafu tal-Artikolu 218(8) tiegħu,
         Wara li kkunsidra l-proposta mill-Kummissjoni Ewropea u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fid-29 ta' Novembru 2012, il-Kunsill awtorizza lill-Kummissjoni u lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà biex jiftħu negozjati mal-Ġappun dwar ftehim qafas bejn l-Unjoni Ewropea u l-Ġappun.

                     (2)

                     In-negozjati dwar il-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa, u l-Ġappun, min-naħa l-oħra (il-“Ftehim”) ġew konklużi b'mod pożittiv f'April 2018.

                     (3)

                     L-objettiv tal-Ftehim huwa li jsaħħaħ il-kooperazzjoni u d-djalogu f'firxa wiesgħa ta' kwistjonijiet bilaterali, reġjonali u multilaterali.

                     (4)

                     Jenħtieġ li l-Ftehim jiġi ffirmat, soġġett għall-konklużjoni tiegħu f'data aktar tard.

                     (5)

                     Fid-dawl tal-importanza li l-Ftehim jiġi implimentat malajr kemm jista' jkun wara l-firma tiegħu, partijiet mill-Ftehim jenħtieġ li jiġu applikati fuq bażi proviżorja, sakemm jiġu konklużi l-proċeduri neċessarji għad-dħul fis-seħħ tiegħu.

                     (6)

                     Dikjarazzjoni li ser issir mill-Unjoni Ewropea mal-iffirmar tal-Ftehim ser tiċċara li l-Artikolu 47(3) tal-Ftehim għandu jiġi interpretat b'mod li jkun konsistenti mal-Artikolu 25 “Applikazzjoni proviżorja” tal-Konvenzjoni ta' Vjenna dwar il-Liġi tat-Trattati u jenħtieġ li din tiġi approvata,

               ADOTTA DIN ID-DEĊIŻJONI:

            Artikolu 1

               1.   L-iffirmar f'isem l-Unjoni tal-Ftehim ta' Sħubija Strateġika bejn l-Unjoni Ewropea u l-Istati Membri tagħha, minn naħa, u l-Ġappun, min-naħa l-oħra, huwa b'dan awtorizzat, soġġett għall-konklużjoni tal-imsemmi Ftehim.

               2.   It-test tal-Ftehim huwa mehmuż ma' din id-Deċiżjoni.

            Artikolu 2
            Id-dikjarazzjoni mill-Unjoni Ewropea dwar l-Artikolu 47(3) tal-Ftehim annessa ma' din id-Deċiżjoni hija b'dan approvata f'isem l-Unjoni.

            Artikolu 3
            Il-President tal-Kunsill huwa b'dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim f'isem l-Unjoni.

            Artikolu 4
            Sakemm jitlestew il-proċeduri neċessarji għad-dħul fis-seħħ tiegħu, skont l-Artikolu 47 tal-Ftehim u soġġett għan-notifiki previsti fih, il-partijiet li ġejjin tal-Ftehim għandhom jiġu applikati b'mod proviżorju bejn l-Unjoni u l-Ġappun (1):

                        (a)

                        l-Artikoli 11, 12, 14, 16, 18, 20, 25, 28, 40 u 41;

                        (b)

                        l-Artikoli 13, 15 (bl-eċċezzjoni tal-punt (b) tal-paragrafu 2), 17, 21, 22, 23, 24, 26, 27, 29, 30, 31 u 37, l-Artikolu 38(1) u l-Artikolu 39 sa fejn dawn ikopru kwistjonijiet li għalihom l-Unjoni diġà eżerċitat il-kompetenza tagħha internament;

                        (c)

                        l-Artikoli 1, 2, 3, 4, 5(1) sa fejn dawn ikopru kwistjonijiet li jaqgħu taħt il-kompetenza tal-Unjoni fir-rigward tad-definizzjoni u l-implimentazzjoni ta' politika estera u ta' sigurtà komuni;

                        (d)

                        l-Artikoli 42 (bl-eċċezzjoni tal-punt (c) tal-paragrafu 2), l-Artikoli 43 sa 47, l-Artikolu 48(3) u l-Artikoli 49, 50 u 51 sa fejn dawn id-dispożizzjonijiet huma limitati għall-fini li jiżguraw l-applikazzjoni proviżorja tal-Ftehim.

            Artikolu 5
            Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

            Magħmul fil-Lussemburgu, is-26 ta' Ġunju 2018.

                  Għall-Kunsill

                  Il-President

               E. ZAHARIEVA

            (1)  Id-data minn meta l-partijiet tal-Ftehim imsemmija f'dan l-Artikolu ser jiġu applikati b'mod proviżorju ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

            ANNESS
            DIKJARAZZJONI MILL-UNJONI EWROPEA DWAR L-ARTIKOLU 47(3) TAL-FTEHIM
            L-Unjoni Ewropea tiddikjara li l-Artikolu 47(3) tal-Ftehim għandu jiġi interpretat b'mod li jkun konsistenti mal-Artikolu 25 tal-Konvenzjoni ta' Vjenna dwar il-Liġi tat-Trattati.


title: Deċiżjoni (UE) 2018/1348 tal-Parlament Ewropew tat-18 ta’ April 2018 dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2016

text:
               3.10.2018

               MT

               Il-Ġurnal Uffiċjali tal-Unjoni Ewropea

               L 248/177

      DEĊIŻJONI (UE) 2018/1348 TAL-PARLAMENT EWROPEW
      tat-18 ta’ April 2018
      dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2016
      IL-PARLAMENT EWROPEW,

                  —

                  wara li kkunsidra l-kontijiet annwali finali taċ-Ċentru tat-Traduzzjoni għall-entitajiet tal-Unjoni Ewropea għas-sena finanzjarja 2016,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2016, flimkien mar-risposta taċ-Ċentru (1),

                  —

                  wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2016 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tal-20 ta’ Frar 2018 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2016 (05941/2018 – C8-0063/2018),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jwaqqaf ċentru tat-Traduzzjoni għall-entitajiet tal-Unjoni Ewropea (4), u b’mod partikolari l-Artikolu 14 tiegħu,

                  —

                  wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b’mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Kultura u l-Edukazzjoni (A8-0106/2018),

                  1.

                  Japprova l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2016;

                  2.

                  Jagħti istruzzjonijiet lill-President tiegħu biex jgħaddi din id-deċiżjoni lid-Direttriċi taċ-Ċentru tat-Traduzzjoni għall-Korpi tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 417, 6.12.2017, p. 37.

         (2)  Ara n-nota ta’ qiegħ il-paġna 1.

         (3)  ĠU L 298, 26.10.2012, p. 1.

         (4)  ĠU L 314, 7.12.1994, p. 1.

         (5)  ĠU L 328, 7.12.2013, p. 42.


title: Deċiżjoni (UE) 2018/1427 tal-Parlament Ewropew tat-18 ta' April 2018 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2016

text:
               3.10.2018

               MT

               Il-Ġurnal Uffiċjali tal-Unjoni Ewropea

               L 248/332

      DEĊIŻJONI (UE) 2018/1427 TAL-PARLAMENT EWROPEW
      tat-18 ta' April 2018
      dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2016
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2016,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2016, flimkien mar-risposta tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2016, skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tal-20 ta' Frar 2018 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2016 (05941/2018 – C8-0059/2018),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (4), u b'mod partikolari l-Artikolu 21 tiegħu,

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0093/2018),

                  1.

                  Jagħti l-kwittanza lid-Direttur tal-Aġenzija tal-Unjoni Ewropea għad-Drittijiet Fundamentali għall-implimentazzjoni tal-baġit tal-Aġenzija għas-sena finanzjarja 2016;

                  2.

                  Jippreżenta l-kummenti tiegħu fir-riżoluzzjoni t'hawn taħt;

                  3.

                  Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 417, 6.12.2017, p. 228.

         (2)  Ara n-nota ta’ qiegħ il-paġna 1.

         (3)  ĠU L 298, 26.10.2012, p. 1.

         (4)  ĠU L 53, 22.2.2007, p. 1.

         (5)  ĠU L 328, 7.12.2013, p. 42.


Id-Deċiżjoni tal-Kummissjoni ta' 12/10/2018 li tiddikjara konċentrazzjoni hija kompatibbli mas-suq komuni (il-Każ Nru COMP/M.9089 - Hellman & Friedman LLC. / Concardis Payment Group GmbH) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill (UE) 2018/1609 tat-28 ta' Settembru 2018 dwar il-pożizzjoni li għandha tittieħed f'isem l-Unjoni Ewropea fil-Grupp ta' Ħidma tal-Kummissjoni Ekonomika għall-Ewropa tan-Nazzjonijiet Uniti (UNECE) dwar Kwistjonijiet Doganali li jaffettwaw it-Trasport u fil-Kumitat tat-Trasport Intern tal-UNECE dwar l-adozzjoni tal-Konvenzjoni dwar il-faċilitazzjoni tal-proċeduri tal-qsim tal-fruntieri għall-passiġġieri, għall-bagalji u għall-bagalji mhux akkumpanjati li jinġarru fit-traffiku internazzjonali bil-ferrovija

text:
                  26.10.2018

                  MT

                  Il-Ġurnal Uffiċjali tal-Unjoni Ewropea

                  L 268/44

         DEĊIŻJONI TAL-KUNSILL (UE) 2018/1609
         tat-28 ta' Settembru 2018
         dwar il-pożizzjoni li għandha tittieħed f'isem l-Unjoni Ewropea fil-Grupp ta' Ħidma tal-Kummissjoni Ekonomika għall-Ewropa tan-Nazzjonijiet Uniti (UNECE) dwar Kwistjonijiet Doganali li jaffettwaw it-Trasport u fil-Kumitat tat-Trasport Intern tal-UNECE dwar l-adozzjoni tal-Konvenzjoni dwar il-faċilitazzjoni tal-proċeduri tal-qsim tal-fruntieri għall-passiġġieri, għall-bagalji u għall-bagalji mhux akkumpanjati li jinġarru fit-traffiku internazzjonali bil-ferrovija
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 77(2)(b), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Il-Federazzjoni Russa pproponiet Konvenzjoni ġdida tal-UNECE dwar il-faċilitazzjoni tal-proċeduri tal-qsim tal-fruntieri għall-passiġġieri, għall-bagalji u għall-bagalji mhux akkumpanjati li jinġarru fit-traffiku internazzjonali bil-ferrovija (“l-abbozz tal-Konvenzjoni”). L-Organizzazzjoni għall-Kooperazzjoni bejn il-Ferroviji (OSJD) appoġġat l-abbozz tal-Konvenzjoni.

                     (2)

                     Il-Grupp ta' Ħidma dwar Kwistjonijiet Doganali li jaffettwaw it-Trasport (GĦ.30) jaġixxi fil-qafas tal-politiki tal-UNECE u huwa soġġett għas-superviżjoni ġenerali tal-Kumitat tat-Trasport Intern (KTI). Ir-rwol tal-GĦ.30 huwa li jniedi u jwettaq azzjonijiet immirati lejn l-armonizzazzjoni u s-simplifikazzjoni tar-regolamenti, tar-regoli u tad-dokumentazzjoni tal-proċeduri tal-qsim tal-fruntieri għall-modi differenti ta' trasport intern.

                     (3)

                     Il-GĦ.30 ser jieħu deċiżjoni dwar l-approvazzjoni tal-abbozz tal-Konvenzjoni u dwar it-trasmissjoni tagħha lill-KTI għall-approvazzjoni formali.

                     (4)

                     L-Unjoni hija rrappreżentata fil-GĦ.30 u fil-KTI mill-Istati Membri tal-Unjoni. L-Istati Membri kollha tal-Unjoni huma membri tal-GĦ.30 u tal-KTI bid-dritt tal-vot.

                     (5)

                     L-abbozz tal-Konvenzjoni fiha dispożizzjonijiet ġenerali dwar l-organizzazzjoni tal-kontrolli fil-fruntieri tal-ferroviji tal-passiġġieri. Tista' titqies bħala l-bażi għal kwalunkwe ftehim multilaterali u bilaterali u li fin-nuqqas tagħhom l-ebda wieħed mill-elementi koperti mill-abbozz tal-Konvenzjoni ma jkun jista' jaħdem.

                     (6)

                     Fl-Istati Membri tal-Unjoni, tali ftehimiet multilaterali u bilaterali bħal dawn jistgħu jiġu konklużi saħansitra mingħajr l-abbozz tal-Konvenzjoni. Għall-Federazzjoni Russa u xi pajjiżi oħra rrappreżentati fl-OSJD, il-qafas legali jidher li għandu bżonn konvenzjoni bħal din sabiex tiffaċilita l-konklużjoni ta' ftehimiet multilaterali u bilaterali.

                     (7)

                     Is-sustanza tal-abbozz tal-Konvenzjoni jidher li ma għandha la effetti benefiċjarji u lanqas effetti negattivi għall-Istati Membri tal-Unjoni. Għalhekk, hu opportun li l-Unjoni ma tappoġġax l-abbozz tal-Konvenzjoni iżda ma għandha l-ebda raġuni biex timblokka l-adozzjoni tagħha.

                     (8)

                     Minkejja li ma jidhirx li huwa fl-interess tal-Unjoni li taderixxi għall-abbozz tal-Konvenzjoni, f'konformità mal-politika ġenerali tagħha dwar l-aspetti istituzzjonali, kwalunkwe konvenzjoni internazzjonali ġdida jenħtieġ li jkollha klawsola li tippermetti l-parteċipazzjoni ta' organizzazzjonijiet reġjonali ta' integrazzjoni ekonomika. L-abbozz tal-Konvenzjoni ma jinkludix klawsola li tippermetti lill-Unjoni li taderixxi għall-Konvenzjoni.

                     (9)

                     Għalhekk, il-pożizzjoni tal-Unjoni fil-GĦ.30 u fil-KTI jenħtieġ li tkun newtrali jekk tiddaħħal klawsola li tippermetti l-parteċipazzjoni ta' organizzazzjonijiet reġjonali ta' integrazzjoni ekonomika. F'dak il-każ, l-Istati Membri tal-Unjoni jenħtieġ li jastjenu. Inkella jenħtieġ li l-Istati Membri tal-Unjoni jivvotaw kontra l-adozzjoni tal-abbozz tal-Konvenzjoni.

                     (10)

                     F'konformità mal-Artikoli 1 u 2 tal-Protokoll Nru 22 dwar il-Pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha. Billi din id-Deċiżjoni tibni fuq l-acquis ta' Schengen, id-Danimarka għandha, skont l-Artikolu 4 ta' dak il-Protokoll, tiddeċiedi fi żmien sitt xhur wara li l-Kunsill ikun iddeċieda dwar din id-Deċiżjoni, jekk tkunx ser timplimentah fil-liġi nazzjonali tagħha.

                     (11)

                     Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fih ir-Renju Unit ma jipparteċipax, f'konformità mad-Deċiżjoni tal-Kunsill 2000/365/KE (1); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

                     (12)

                     Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li l-Irlanda ma tiħux sehem fihom, f'konformità mad-Deċiżjoni tal-Kunsill 2002/192/KE (2); Għaldaqstant l-Irlanda mhijiex qiegħda tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

                     (13)

                     Fir-rigward tal-Bulgarija, tal-Kroazja, ta' Ċipru u tar-Rumanija, id-dispożizzjonijiet ta' din id-Deċiżjoni jikkostitwixxu dispożizzjonijiet li jibnu fuq, jew inkella huma relatati mal-acquis ta' Schengen, fi ħdan, rispettivament, it-tifsira tal-Artikolu 3(2) tal-Att tal-Adeżjoni tal-2003, tal-Artikolu 4(2) tal-Att tal-Adeżjoni tal-2005 u tal-Artikolu 4(2) tal-Att tal-Adeżjoni tal-2012.

                     (14)

                     Huwa xieraq li tiġi stabbilita l-pożizzjoni li għandha tittieħed f'isem l-Unjoni fil-GĦ.30 u fil-KTI minħabba li l-abbozz tal-Konvenzjoni jikkonċerna elementi dwar formalitajiet tal-viżi li jaqgħu fil-kompetenza tal-Unjoni,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f'isem l-Unjoni fil-Grupp ta' Ħidma tal-UNECE dwar Kwistjonijiet Doganali li jaffettwaw it-Trasport u fil-Kumitat tat-Trasport Intern tal-UNECE dwar l-abbozz tal-Konvenzjoni tal-UNECE dwar il-faċilitazzjoni tal-proċeduri tal-qsim tal-fruntieri għall-passiġġieri, għall-bagalji u għall-bagalji mhux akkumpanjati li jinġarru fit-traffiku internazzjonali bil-ferrovija għandha tkun din li ġejja:
            L-Istati Membri tal-Unjoni għandhom jastjenu jekk tiddaħħal klawsola li tippermetti l-parteċipazzjoni ta' organizzazzjonijiet reġjonali ta' integrazzjoni ekonomika fl-abbozz tal-Konvenzjoni. Jekk dik il-klawsola ma tiġix introdotta, l-Istati Membri tal-Unjoni għandhom jivvotaw kontra.

            Artikolu 2
            Il-pożizzjoni msemmija fl-Artikolu 1 għandha tiġi espressa mill-Istati Membri tal-Unjoni.

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-28 ta' Settembru 2018.

                  Għall-Kunsill

                  Il-President

               M. SCHRAMBÖCK

            (1)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

            (2)  Id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'xi wħud mid-dispożizzjonijiet tal-acquis ta' Schengen (ĠU L 64, 7.3.2002, p. 20).


title: Deċiżjoni tal-Kunsill (PESK) 2018/1612 tal-25 ta' Ottubru 2018 li temenda d-Deċiżjoni (PESK) 2015/1763 dwar miżuri restrittivi fid-dawl tas-sitwazzjoni fil-Burundi

text:
                  26.10.2018

                  MT

                  Il-Ġurnal Uffiċjali tal-Unjoni Ewropea

                  L 268/49

         DEĊIŻJONI TAL-KUNSILL (PESK) 2018/1612
         tal-25 ta' Ottubru 2018
         li temenda d-Deċiżjoni (PESK) 2015/1763 dwar miżuri restrittivi fid-dawl tas-sitwazzjoni fil-Burundi
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fl-1 ta' Ottubru 2015, il-Kunsill adotta d-Deċiżjoni (PESK) 2015/1763 (1) dwar miżuri restrittivi fid-dawl tas-sitwazzjoni fil-Burundi.

                     (2)

                     Abbażi ta' rieżami tad-Deċiżjoni (PESK) 2015/1763, jenħtieġ li l-miżuri restrittivi jiġġeddu sal-31 ta' Ottubru 2019.

                     (3)

                     Hija disponibbli informazzjoni ta' identifikazzjoni addizzjonali dwar persuna fiżika waħda.

                     (4)

                     Għalhekk, jenħtieġ li d-Deċiżjoni (PESK) 2015/1763 tiġi emendata skont dan,

               ADOTTA DIN ID-DEĊIŻJONI:

            Artikolu 1
            It-tieni paragrafu tal-Artikolu 6 tad-Deċiżjoni (PESK) 2015/1763 huwa sostitwit b'dan li ġej:

               “Din id-Deċiżjoni għandha tapplika sal-31 ta' Ottubru 2019.”.

            Artikolu 2
            L-Anness għad-Deċiżjoni (PESK) 2015/1763 huwa emendat kif stabbilit fl-Anness għal din id-Deċiżjoni.

            Artikolu 3
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, il-25 ta' Ottubru 2018.

                  Għall-Kunsill

                  Il-President

               J. BOGNER-STRAUSS

            (1)  Id-Deċiżjoni tal-Kunsill (PESK) 2015/1763 tal-1 ta' Ottubru 2015 dwar miżuri restrittivi fid-dawl tas-sitwazzjoni fil-Burundi (ĠU L 257, 2.10.2015, p. 37).

            ANNESS
            Fl-Anness għad-Deċiżjoni (PESK) 2015/1763, l-entrata 3 taħt l-intestatura “Lista ta' persuni fiżiċi u ġuridiċi, entitajiet u korpi msemmija fl-Artikoli 1 u 2” hija sostitwita b'li ġej:

                           Isem

                           Informazzjoni ta' Identifikazzjoni

                           Raġunijiet għad-deżinjazzjoni

                           “3.

                           Mathias/Joseph NIYONZIMA
                           magħruf ukoll bħala KAZUNGU

                           Data tat-twelid: 6.3.1956; 2.1.1967
                           Post tat-twelid: Komun ta' Kanyosha, Mubimbi, Provinċja ta' Bujumbura Rurali, Burundi
                           Numru ta' reġistrazzjoni (SNR): O/00064
                           Nazzjonalità Burundjana. Numru tal-passaport: OP0053090

                           Uffiċjal fis-Servizz tal-Intelligence Nazzjonali. Responsabbli li fixkel it-tfittxija għal soluzzjoni politika fil-Burundi billi inċita l-vjolenza u atti ta' repressjoni waqt il-protesti li bdew fis-26 ta' April 2015 wara li tħabbret il-kandidatura presidenzjali tal-President Nkurunziza. Responsabbli li għen iħarreġ, jikkoordina u jarma lill-milizzji paramilitari Imbonerakure, inkluż barra l-Burundi, li huma responsabbli għal atti ta' vjolenza, repressjoni u abbużi serji kontra d-drittijiet tal-bniedem fil-Burundi.”


title: Deċiżjoni tal-Kunsill (PESK) 2018/1610 tal-25 ta' Ottubru 2018 li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova

text:
                  26.10.2018

                  MT

                  Il-Ġurnal Uffiċjali tal-Unjoni Ewropea

                  L 268/46

         DEĊIŻJONI TAL-KUNSILL (PESK) 2018/1610
         tal-25 ta' Ottubru 2018
         li temenda d-Deċiżjoni 2010/573/PESK li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fis-27 ta' Settembru 2010, il-Kunsill adotta d-Deċiżjoni 2010/573/PESK (1).

                     (2)

                     Abbażi ta' reviżjoni tad-Deċiżjoni 2010/573/PESK, jenħtieġ li l-miżuri restrittivi kontra t-tmexxija tar-reġjun Transnistrijan tar-Repubblika tal-Moldova jiġu estiżi sal-31 ta' Ottubru 2019. Wara sitt xhur il-Kunsill ser iwettaq rieżami tas-sitwazzjoni fir-rigward tal-miżuri restrittivi.

                     (3)

                     Għalhekk, jenħtieġ li d-Deċiżjoni 2010/573/PESK tiġi emendata skont dan,

               ADOTTA DIN ID-DEĊIŻJONI:

            Artikolu 1
            L-Artikolu 4(2) tad-Deċiżjoni 2010/573/PESK huwa b'dan sostitwit b'dan li ġej:

                  “2.   Din id-Deċiżjoni għandha tapplika sal-31 ta' Ottubru 2019. Hija għandha tiġi rieżaminata b'mod kostanti. Hija għandha tiġġedded, jew tiġi emendata, kif ikun adatt, jekk il-Kunsill iqis li l-objettivi tagħha ma ntlaħqux.”.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, il-25 ta' Ottubru 2018.

                  Għall-Kunsill

                  Il-President

               J. BOGNER-STRAUSS

            (1)  Id-Deċiżjoni tal-Kunsill 2010/573/PESK tas-27 ta' Settembru 2010 li tikkonċerna miżuri restrittivi kontra t-tmexxija tar-reġjun Transnistrijan tar-Repubblika tal-Moldova (ĠU L 253, 28.9.2010, p. 54).


title: Deċiżjoni tal-Kunsill (PESK) 2018/1611 tal-25 ta' Ottubru 2018 li temenda d-Deċiżjoni 2010/638/PESK dwar miżuri restrittivi kontra r-Repubblika tal-Guinea

text:
                  26.10.2018

                  MT

                  Il-Ġurnal Uffiċjali tal-Unjoni Ewropea

                  L 268/47

         DEĊIŻJONI TAL-KUNSILL (PESK) 2018/1611
         tal-25 ta' Ottubru 2018
         li temenda d-Deċiżjoni 2010/638/PESK dwar miżuri restrittivi kontra r-Repubblika tal-Guinea
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fil-25 ta' Ottubru 2010, il-Kunsill adotta d-Deċiżjoni 2010/638/PESK (1) dwar miżuri restrittivi kontra r-Repubblika tal-Guinea.

                     (2)

                     Abbażi ta' rieżami tad-Deċiżjoni 2010/638/PESK, jenħtieġ li dawk il-miżuri restrittivi jiġu estiżi sas-27 ta' Ottubru 2019.

                     (3)

                     Jenħtieġ li l-informazzjoni dwar il-grad militari ta' tnejn mill-persuni elenkati fl-Anness għad-Deċiżjoni 2010/638/PESK tiġi aġġornata.

                     (4)

                     Għalhekk, jenħtieġ li d-Deċiżjoni 2010/638/PESK tiġi emendata skont dan,

               ADOTTA DIN ID-DEĊIŻJONI:

            Artikolu 1
            Id-Deċiżjoni 2010/638/PESK huwa emendat kif ġej:

                        (1)

                        L-Artikolu 8(2) huwa sostitwit b'dan li ġej:

                           “2.   Din id-Deċiżjoni għandha tapplika sas-27 ta' Ottubru 2019. Hija għandha tinżamm taħt rieżami kostanti. Hija għandha tiġġedded jew tiġi emendata, skont kif meħtieġ, jekk il-Kunsill iqis li l-objettivi tagħha ma jkunux intlaħqu.”.

                        (2)

                        L-Anness għad-Deċiżjoni 2010/638/PESK huwa sostitwit bit-test stabbilit fl-Anness għal din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, il-25 ta' Ottubru 2018.

                  Għall-Kunsill

                  Il-President

               J. BOGNER-STRAUSS

            (1)  Id-Deċiżjoni tal-Kunsill 2010/638/PESK tal-25 ta' Ottubru 2010 dwar miżuri restrittivi kontra r-Repubblika tal-Guinea (ĠU L 280, 26.10.2010, p. 10).

            ANNESS
            “

                     ANNESS

                        LISTA TA' PERSUNI MSEMMIJA FL-ARTIKOLI 3 U 4

                                 Isem
                                 (u psewdonomi possibbli)

                                 Informazzjoni għall-identifikazzjoni

                                 Raġunijiet

                                 1.

                                 Kaptan Moussa Dadis CAMARA

                                 d.t.t: 1.1.64 jew 29.12.68
                                 Pass: R0001318

                                 Persuna identifikata mill-Kummissjoni Internazzjonali ta' Inkjesta bħala responsabbli mill-avvenimenti tat-28 ta' Settembru 2009 fil-Guinea

                                 2.

                                 Kurunell Moussa Tiégboro CAMARA

                                 d.t.t: 1.1.68
                                 Pass: 7190

                                 Persuna identifikata mill-Kummissjoni Internazzjonali ta' Inkjesta bħala responsabbli mill-avvenimenti tat-28 ta' Settembru 2009 fil-Guinea

                                 3.

                                 Kurunell Dr. Abdoulaye Chérif DIABY

                                 d.t.t: 26.2.57
                                 Pass: 13683

                                 Persuna identifikata mill-Kummissjoni Internazzjonali ta' Inkjesta bħala responsabbli mill-avvenimenti tat-28 ta' Settembru 2009 fil-Guinea

                                 4.

                                 Logutenent Aboubacar Chérif (psewdonomu Toumba) DIAKITÉ

                                 Persuna identifikata mill-Kummissjoni Internazzjonali ta' Inkjesta bħala responsabbli mill-avvenimenti tat-28 ta' Settembru 2009 fil-Guinea

                                 5.

                                 Kurunell Jean-Claude PIVI (psewdonomu Coplan)

                                 d.t.t: 1.1.60

                                 Persuna identifikata mill-Kummissjoni Internazzjonali ta' Inkjesta bħala responsabbli mill-avvenimenti tat-28 ta' Settembru 2009 fil-Guinea

               ”


title: Deċiżjoni tal-Kunsill (UE) 2018/1603 tat-18 ta' Settembru 2018 dwar il-konklużjoni, f'isem l-Unjoni, tal-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi relatati fiż-żona ta' kompetenza tal-ASECNA għall-benefiċċju tal-avjazzjoni ċivili

text:
                  26.10.2018

                  MT

                  Il-Ġurnal Uffiċjali tal-Unjoni Ewropea

                  L 268/1

         DEĊIŻJONI TAL-KUNSILL (UE) 2018/1603
         tat-18 ta' Settembru 2018
         dwar il-konklużjoni, f'isem l-Unjoni, tal-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi relatati fiż-żona ta' kompetenza tal-ASECNA għall-benefiċċju tal-avjazzjoni ċivili
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 172, flimkien mal-punt (a) tat-tieni subparagrafu tal-Artikolu 218(6), tiegħu,
         Wara li kkunsidra l-proposta mill-Kummissjoni Ewropea,
         Wara li kkunsidra l-approvazzjoni tal-Parlament Ewropew (1),
         Billi:

                     (1)

                     B'konformità mad-Deċiżjoni tal-Kunsill (UE) 2016/2234 (2), il-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi relatati fiż-żona ta' kompetenza tal-ASECNA għall-benefiċċju tal-avjazzjoni ċivili (minn hawn 'il quddiem, il-“Ftehim”) ġie ffirmat fil-5 ta' Diċembru 2016, suġġett għall-konklużjoni tiegħu f'data aktar tard.

                     (2)

                     L-istrateġija tal-Unjoni, fuq il-bażi tal-programmi Ewropej ta' radjunavigazzjoni bis-satellita, li l-għan tagħha huwa, minn naħa waħda, li jiġi żviluppat l-użu ta' din it-teknoloġija u l-provvista ta' servizzi assoċjati fiż-żona ta' kompetenza tal-ASECNA, b'mod partikolari permezz tal-ħolqien ta' servizz ta' awmentazzjoni bis-satellita (SBAS) awtonomu għall-benefiċċju tal-ASECNA u, min-naħa l-oħra u b'mod aktar ġenerali, li jiġi promoss l-użu tar-radjunavigazzjoni bis-satellita fil-kontinent Afrikan, hija segwita b'mod attiv fil-qafas tal-Ftehim.

                     (3)

                     Jenħtieġ li l-Ftehim jiġi approvat,

               ADOTTA DIN ID-DEĊIŻJONI:

            Artikolu 1
            Il-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi assoċjati fiż-żona ta' kompetenza tal-ASECNA għall-benefiċċju tal-avjazzjoni ċivili huwa approvat f'isem l-Unjoni.
            It-test tal-Ftehim jinsab mehmuż ma' din id-Deċiżjoni.

            Artikolu 2
            Il-President tal-Kunsill għandu jinnomina lill-persuna jew persuni li jkollhom is-setgħa li jipproċedu għad-depożitu, f'isem l-Unjoni, tal-istrument ta' approvazzjoni (3).

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-18 ta' Settembru 2018.

                  Għall-Kunsill

                  Il-President

               G. BLÜMEL

            (1)  Approvazzjoni tat-3 ta' Lulju 2018 (għadha mhijiex ippubblikata fil-Ġurnal Uffiċjali).

            (2)  Id-Deċiżjoni tal-Kunsill (UE) 2016/2234 tal-21 ta' Novembru 2016 dwar l-iffirmar, f'isem l-Unjoni, tal-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar- radjunavigazzjoni bis-satellita u l-provvista ta' servizzi relatati fiż-żona ta' kompetenza tal- ASECNA għall-benefiċċju tal-avjazzjoni ċivili (ĠU L 337, 13.12.2016, p. 1).

            (3)  Id-data tad-dħul fis-seħħ tal-Ftehim se tiġi ppubblikata fil-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni (UE) 2019/44 tal-Bank Ċentrali Ewropew tad-29 ta' Novembru 2018 dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta' Stati Membri li l-munita tagħhom hija l-euro, li temenda d-Deċiżjoni BĊE/2014/61 u tirrevoka d-Deċiżjoni BĊE/2013/30 (BĊE/2018/28)

text:
                  11.1.2019

                  MT

                  Il-Ġurnal Uffiċjali tal-Unjoni Ewropea

                  L 9/180

         DEĊIŻJONI (UE) 2019/44 TAL-BANK ĊENTRALI EWROPEW
         tad-29 ta' Novembru 2018
         dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta' Stati Membri li l-munita tagħhom hija l-euro, li temenda d-Deċiżjoni BĊE/2014/61 u tirrevoka d-Deċiżjoni BĊE/2013/30 (BĊE/2018/28)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 28.3 tiegħu,
         Billi:

                     (1)

                     Id-Deċiżjoni BĊE/2013/30 (1) iddeterminat kif u sa fejn il-banek ċentrali nazzjonali (BĊNi) ta' Stati Membri li l-munita tagħhom hija l-euro (iktar 'il quddiem “BĊNi taż-żona tal-euro”) kienu obbligati jħallsu l-kapital tal-Bank Ċentrali Ewropew (BĊE) mill-1 ta' Jannar 2014.

                     (2)

                     L-Artikolu 2 tad-Deċiżjoni (UE) 2015/287 tal-Bank Ċentrali Ewropew (BĊE/2014/61) (2), flimkien mad-Deċiżjoni BĊE/2013/31 (3), iddeterminaw kif u safejn il-Lietuvos bankas għandu jħallas il-kapital tal-BĊE mill-1 ta' Jannar 2015 fid-dawl tal-adozzjoni tal-euro mil-Litwanja.

                     (3)

                     Id-Deċiżjoni (UE) 2019/43 tal-Bank Ċentrali Ewropew (BĊE/2018/27) (4) tipprovdi għall-aġġustament tal-iskema għas-sottoskrizzjoni għall-kapital tal-BĊE (iktar 'il quddiem l-“iskema tal-kapital”) skont l-Artikolu 29.3 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew u tistabbilixxi b'effett mill-1 ta' Jannar 2019 il-ponderazzjonijiet il-ġodda allokati lil kull BĊN fl-iskema tal-kapital aġġustat (iktar 'il quddiem il-“ponderazzjonijiet tal-iskema tal-kapital”).

                     (4)

                     L-aġġustament ta' kull ħames snin tal-iskema tal-kapital tal-BĊE jeżiġi l-adozzjoni ta' deċiżjoni ġdida tal-BĊE li tirrevoka d-Deċiżjoni BĊE/2013/30 b'effett mill-1 ta' Jannar 2019, u jiddetermina kif u sa fejn il-BĊNi taż-żona tal-euro huma obbligati jħallsu l-kapital tal-BĊE b'effett mill-1 ta' Jannar 2019,

               ADOTTA DIN ID-DEĊIŻJONI:

            Artikolu 1
            Ammont u forma ta' kapital sottoskritt u mħallas
            Kull BĊN taż-żona tal-euro għandu jħallas is-sottoskrizzjoni sħiħa tiegħu fil-kapital tal-BĊE b'effett mill-1 ta' Jannar 2019.
            Meta jiġu kkunsidrati l-ponderazzjonijiet tal-iskema tal-kapital stabbiliti fl-Artikolu 2 tad-Deċiżjoni (UE) 2019/43 (BĊE/2018/27), kull BĊN taż-żona tal-euro għandu jkollu kapital totali u sottoskritt fl-ammont muri ħdejn ismu fit-tabella li ġejja:

                        BĊN taż-żona tal-euro

                        EUR

                        Nationale Bank van België/Banque Nationale de Belgique

                        273 656 178,72

                        Deutsche Bundesbank

                        1 988 229 048,48

                        Eesti Pank

                        21 303 613,91

                        Central Bank of Ireland

                        127 237 133,10

                        Bank of Greece

                        187 186 022,25

                        Banco de España

                        902 708 164,54

                        Banque de France

                        1 537 811 329,32

                        Banca d'Italia

                        1 277 599 809,38

                        Central Bank of Cyprus

                        16 269 985,63

                        Latvijas Banka

                        29 563 094,31

                        Lietuvos bankas

                        43 938 703,70

                        Banque centrale du Lussemburgu

                        24 572 766,05

                        Bank Ċentrali ta' Malta

                        7 923 905,17

                        De Nederlandsche Bank

                        440 328 812,57

                        Oesterreichische Nationalbank

                        220 018 268,69

                        Banco de Portugal

                        177 172 890,71

                        Banka Slovenije

                        36 382 848,76

                        Národná banka Slovenska

                        86 643 356,59

                        Suomen Pankki

                        137 564 189,84

            Artikolu 2
            Aġġustament tal-kapital imħallas

               1.   Minħabba li kull BĊN taż-żona tal-euro diġà ħallas is-sehem sħiħ fil-kapital sottoskritt tal-BĊE kif applikabbli sal-31 ta' Diċembru 2018 taħt id-Deċiżjoni BĊE/2013/30, kull wieħed minnhom għandu jew jittrasferixxi ammont addizzjonali lill-BĊE jew jirċievi ammont lura mill-BĊE, skont il-każ, sabiex jasal għall-ammonti murija fit-tabella fl-Artikolu 1.

               2.   It-trasferimenti kollha li jsiru bis-saħħa ta' dan l-Artikolu għandhom isiru skont id-Deċiżjoni (UE) 2019/45 tal-Bank Ċentrali Ewropew (BĊE/2018/29) (5).

            Artikolu 3
            Emenda
            L-Artikolu 2 tad-Deċiżjoni (UE) 2015/287 (BĊE/2014/61) huwa mħassar.

            Artikolu 4
            Revoka

               1.   Id-Deċiżjoni BĊE/2013/30 hija rrevokata b'effett mill-1 ta' Jannar 2019.

               2.   Ir-referenzi għad-Deċiżjoni BĊE/2013/30 għandhom jinftiehmu bħala referenzi għal din id-Deċiżjoni.

            Artikolu 5
            Dħul fis-seħħ
            Din id-Deċizjoni tidħol fis-seħħ fl-1 ta' Jannar 2019.

            Magħmul fi Frankfurt am Main, id-29 ta' Novembru 2018.

                  Il-President tal-BĊE

               Mario DRAGHI

            (1)  Id-Deċiżjoni BĊE/2013/30 tad-29 ta' Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta' Stati Membri li l-munita tagħhom hija l-euro (ĠU L 16, 21.1.2014, p. 61).

            (2)  Id-Deċiżjoni (UE) 2015/287 tal-Bank Ċentrali Ewropew tal-31 ta' Diċembru 2014 dwar il-ħlas tal-kapital, it-trasferiment ta' assi ta' riżervi barranin u kontribuzzjonjiet minn Lietuvos bankas lir-riżervi u l-provvedimenti tal-Bank Ċentrali Ewropew (BĊE/2014/61) (ĠU L 50, 21.2.2015, p. 44).

            (3)  Id-Deċiżjoni BĊE/2013/31 tat-30 ta' Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (ĠU L 16, 21.1.2014, p. 63).

            (4)  Id-Deċiżjoni (UE) 2019/43 tal-Bank Ċentrali Ewropew tad-29 ta' Novembru 2018 dwar l-ishma perċentwali tal-banek ċentrali nazzjonali fl-iskema għas-sottoskrizzjoni għall-kapital tal-Bank Ċentrali Ewropew u li tirrevoka d-Deċiżjoni BĊE/2013/28 (BĊE/2018/27) (ara paġna 178 ta' dan il-Ġurnal Uffiċjali).

            (5)  Id-Deċiżjoni (UE) 2019/45 tal-Bank Ċentrali Ewropew tad-29 ta' Novembru 2018 li tistabbilixxi t-termini u l-kundizzjonijiet għat-trasferimenti tal-ishma tal-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas u li tirrevoka d-Deċiżjoni BĊE/2013/29 (BĊE/2018/29) (ara paġna 183 ta' dan il-Ġurnal Uffiċjali).


title: Deċiżjoni (UE) 2019/45 tal-Bank Ċentrali Ewropew tad-29 ta' Novembru 2018 li tistabbilixxi t-termini u l-kundizzjonijiet għal trasferimenti ta' ishma fil-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas u li tirrevoka d-Deċiżjoni BĊE/2013/29 (BĊE/2018/29)

text:
                  11.1.2019

                  MT

                  Il-Ġurnal Uffiċjali tal-Unjoni Ewropea

                  L 9/183

         DEĊIŻJONI (UE) 2019/45 TAL-BANK ĊENTRALI EWROPEW
         tad-29 ta' Novembru 2018
         li tistabbilixxi t-termini u l-kundizzjonijiet għal trasferimenti ta' ishma fil-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas u li tirrevoka d-Deċiżjoni BĊE/2013/29 (BĊE/2018/29)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 28.5 tiegħu,
         Billi:

                     (1)

                     Id-Deċiżjoni (UE) 2019/43 tal-Bank Ċentrali Ewropew (BĊE/2018/27) (1) tipprovdi għall-aġġustament tal-ponderazzjonijiet assenjati lill-banek ċentrali nazzjonali (BĊNi) fl-iskema għas-sottoskrizzjoni għall-kapital tal-Bank Ċentrali Ewropew (BĊE) (iktar 'il quddiem “il-ponderazzjonijiet tal-iskema tal-kapital” u “l-iskema tal-kapital” rispettivament). Dan l-aġġustament jirrikjedi li l-Kunsill Governattiv jiddetermina t-termini u l-kundizzjonijiet għal trasferimenti ta' ishma fil-kapital bejn il-BĊNi li huma membri tas-Sistema Ewropea ta' Banek Ċentrali (SEBĊ) fil-31 ta' Diċembru 2018 sabiex jiżgura li d-distribuzzjoni ta' dawn l-ishma tikkorrispondi għall-aġġustamenti magħmula. Bl-istess mod, hija meħtieġa l-adozzjoni ta' deċiżjoni ġdida li tirrevoka d-Deċiżjoni BĊE/2013/29 (2) b'effett mill-1 ta' Jannar 2019.

                     (2)

                     Id-Deċiżjoni (UE) 2019/44 tal-Bank Ċentrali Ewropew (BĊE/2018/28) (3) tiddetermina kif u sa fejn il-BĊNi tal-Istati Membri li l-munita tagħhom hija l-euro (iktar 'il quddiem “BĊNi taż-żona tal-euro”) huma obbligati jħallsu l-kapital tal-BĊE fid-dawl tal-iskema tal-kapital aġġustata. Deċiżjoni (UE) 2019/48 tal-Bank Ċentrali Ewropew (BĊE/2018/32) (4) tiddetermina l-perċentwal li l-BĊNi tal-Istati Membri li l-munita tagħhom mhijiex l-euro (iktar 'il quddiem “BĊNi li mhumiex fiż-żona tal-euro”) huma obbligati jħallsu b'effett mill-1 ta' Jannar 2019 fid-dawl tal-iskema tal-kapital aġġustata.

                     (3)

                     Minħabba li kull BĊN taż-żona tal-euro diġà ħallas is-sehem sħiħ tiegħu fil-kapital sottoskritt tal-BĊE kif applikabbli sal-31 ta' Diċembru 2018 taħt id-Deċiżjoni BĊE/2013/30 tal-Bank Ċentrali Ewropew (5), u f'dak li jirrigwarda lil Lietuvos bankas, taħt l-Artikolu 2 tad-Deċiżjoni (UE) 2015/287 tal-Bank Ċentrali Ewropew (BĊE/2014/61) (6), flimkien mad-Deċiżjoni BĊE/2013/31 (7), kull BĊN taż-żona tal-euro għandu jew jittrasferixxi ammont addizzjonali lill-BĊE, jew jirċievi ammont lura mingħand il-BĊE, skont il-każ, sabiex jasal għall-ammonti murija fit-tabella fl-Artikolu 1 tad-Deċiżjoni (UE) 2019/44 (BĊE/2018/28).

                     (4)

                     Bl-istess mod, minħabba li l-BĊNi li mhumiex fiż-żona tal-euro diġà ħallsu perċentwal tal-ishma tagħhom fil-kapital sottoskritt tal-BĊE kif applikabbli sal-31 ta' Diċembru 2018 taħt id-Deċiżjoni BĊE/2013/31, kull wieħed minnhom għandu jew jittrasferixxi ammont addizzjonali lill-BĊE, jew jirċievi ammont lura mingħand il-BĊE, skont il-każ, sabiex jasal għall-ammonti murija fit-tielet kolonna tat-tabella fl-Artikolu 1 tad-Deċiżjoni (UE) 2019/48 (BĊE/2018/32),

               ADOTTA DIN ID-DEĊIŻJONI:

            Artikolu 1
            Trasferiment ta' ishma ta' kapital
            Meta wieħed iqis is-sehem fil-kapital tal-BĊE li kull BĊN se jkun issottoskriva fil-31 ta' Diċembru 2018, u s-sehem fil-kapital tal-BĊE li kull BĊN sejissottoskrivi b'effett mill-1 ta' Jannar 2019 bħala konsegwenza tal-aġġustament tal-ponderazzjonijiet tal-iskema tal-kapital stabbiliti fl-Artikolu 2 tad-Deċiżjoni (UE) 2019/43 (BĊE/2018/27), il-BĊNi għandhom jittrasferixxu l-ishma tal-kapital bejniethom permezz ta' trasferimenti mingħand u lill-BĊE biex jiġi żgurat li d-distribuzzjoni tal-ishma fil-kapital b'effett mill-1 ta' Jannar 2019 tikkorrispondi għall-ponderazzjonijiet aġġustati. Għal dan il-għan, bis-saħħa ta' dan l-Artikolu u mingħajr il-ħtieġa ta' aktar formalità jew att, kull BĊN għandu jitqies bħala li ttrasferixxa jew irċieva, b'effett mill-1 ta' Jannar 2019 is-sehem fil-kapital sottoskritt tal-BĊE muri ħdejn ismu fir-raba' kolonna tat-tabella fl-Anness I għal din id-Deċiżjoni, fejn “+” għandu jirreferi għal sehem fil-kapital li l-BĊE għandu jittrasferixxi lill-BĊN u “–” għal sehem fil-kapital li l-BĊN għandu jittrasferixxi lill-BĊE.

            Artikolu 2
            Aġġustament tal-kapital imħallas

               1.   Meta wieħed iqis l-ammont tal-kapital tal-BĊE li tħallas minn kull BĊN u l-ammont tal-kapital tal-BĊE li kull BĊN għandu jħallas b'effett mill-1 ta' Jannar 2019, skont l-Artikolu 1 tad-Deċiżjoni (UE) 2019/44 (BĊE/2018/28) għall-BĊNi taż-żona tal-euro u l-Artikolu 1 tad-Deċiżjoni (UE) 2019/48 (BĊE/2018/32) għall-BĊNi li mhumiex fiż-żona tal-euro, rispettivament, fl-ewwel jum ta' ħidma tas-Sistema Trans-European Automated Real-time Gross settlement Express Transfer (TARGET2) wara l-1 ta' Jannar 2019 kull BĊN għandu jew jittrasferixxi jew jirċievi l-ammont nett muri ħdejn ismu fir-raba' kolonna tat-tabella fl-Anness II għal din id-Deċiżjoni, fejn “+” għandu jirreferi għall-ammont li l-BĊN għandu jittrasferixxi lill-BĊE u “–” għal ammont li l-BĊE għandu jittrasferixxi lil dak il-BĊN.

               2.   Fl-ewwel jum ta' negozju tat-TARGET2 wara l-1 ta' Jannar 2019, il-BĊE jew il-BĊNi li huma obbligati jittrasferixxu ammont taħt il-paragrafu 1 għandhom kull wieħed jittrasferixxu b'mod separat kull imgħax li jiddekorri fuq l-ammonti rispettivi dovuti matul il-perjodu mill-1 ta' Jannar 2019 sad-data tat-trasferiment. Dawk li jittrasferixxu u dawk li jirċievu dan l-imgħax għandhom ikunu l-istess bħal dawk li jittrasferixxu u dawk li jirċievu l-ammonti li fuqhom jiddekorri l-imgħax.

            Artikolu 3
            Dispożizzjonijiet ġenerali

               1.   It-trasferimenti deskritti fl-Artikolu 2 għandhom iseħħu permezz ta' TARGET2.

               2.   Fejn BĊN ma jkollux aċċess għal TARGET2, l-ammonti deskritti fl-Artikolu 2 għandhom ikunu trasferiti billi jiġi akkreditat kont li l-BĊE jew il-BĊN għandhom jinnominaw fiż- żmien dovut.

               3.   Kwalunkwe imgħax li jiddekorri skont l-Artikolu 2(2) ikkalkulat ta' kuljum, billi jintuża l-metodu ta' kalkolu attwali fuq 360 jum, b'rata ekwivalenti għall-aħħar rata ta' mgħax marġinali disponibbli użata mill-Eurosistema fis-sejħiet għall-offerti tagħha għal operazzjonijiet ta' rifinanzjament ewlenin.

               4.   Il-BĊE u l-BĊNi li huma obbligati li jwettqu trasferiment taħt l-Artikolu 2 għandhom, fiż-żmien dovut, jagħtu l-istruzzjonijiet meħtieġa biex debitament jeżegwixxu tali trasferiment fil-ħin.

            Artikolu 4
            Dħul fis-seħħ u revoka

               1.   Din id-Deċiżjoni għandha tidħol fis-seħħ fl-1 ta' Jannar 2019.

               2.   Id-Deċiżjoni BĊE/2013/29 hija rrevokata b'effett mill-1 ta' Jannar 2019.

               3.   Ir-referenzi għad-Deċiżjoni BĊE/2013/29 għandhom jiġu interpretati bħala referenzi għal din id-Deċiżjoni.

            Magħmul fi Frankfurt am Main, id-29 ta' Novembru 2018.

                  Il-President tal-BĊE

               Mario DRAGHI

            (1)  Deċiżjoni (UE) 2019/43 tal-Bank Ċentrali Ewropew tad-29 ta' Novembru 2018 dwar l-ishma perċentwali tal-banek ċentrali nazzjonali fl-iskema għas-sottoskrizzjoni għall-kapital tal-Bank Ċentrali Ewropew u li tirrevoka d-Deċiżjoni BĊE/2013/28 (BĊE/2018/27) (ara paġna 178 ta' dan il-Ġurnal Uffiċjali).

            (2)  Deċiżjoni BĊE/2013/29 tad-29 ta' Awwissu 2013 li tistabbilixxi t-termini u l-kundizzjonijiet għal trasferimenti ta' ishma fil-kapital tal-BĊE bejn il-banek ċentrali nazzjonali u għall-aġġustament tal-kapital imħallas (ĠU L 16, 21.1.2014, p. 55).

            (3)  Deċiżjoni (UE) 2019/44 tal-Bank Ċentrali Ewropew tad-29 ta' Novembru 2018 dwar il-ħlas tal-kapital tal-Bank Ċentrali Ewropew mill-banek ċentrali nazzjonali tal-Istati Membri li l-munita tagħhom hija l-euro, li temenda d-Deċiżjoni BĊE/2014/61 u tirrevoka d-Deċiżjoni BĊE/2013/30 (BĊE/2018/28) (ara paġna 180 ta' dan il-Ġurnal Uffiċjali).

            (4)  Deċiżjoni (UE) 2019/48 tal-Bank Ċentrali Ewropew tat-30 ta' Novembru 2018 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro u li tirrevoka d-Deċiżjoni BĊE/2013/31 (BĊE/2018/32) (ara paġna 196 ta' dan il-Ġurnal Uffiċjali).

            (5)  Deċiżjoni BĊE/2013/30 tal-Bank Ċentrali Ewropew tad-29 ta' Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali ta' Stati Membri li l-munita tagħhom hija l-euro (ĠU L 16, 21.1.2014, p. 61).

            (6)  Deċiżjoni (UE) 2015/287 tal-Bank Ċentrali Ewropew tal-31 ta' Diċembru 2014 dwar il-ħlas tal-kapital, it-trasferiment ta' assi ta' riżervi barranin u kontribuzzjonjiet minn Lietuvos bankas lir-riżervi u l-provvedimenti tal-Bank Ċentrali Ewropew (BĊE/2014/61) (ĠU L 50, 21.2.2015, p. 44).

            (7)  Deċiżjoni BĊE/2013/31 tat-30 ta' Awwissu 2013 dwar il-ħlas fil-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (ĠU L 16, 21.1.2014, p. 63).

            ANNESS I

               KAPITAL SOTTOSKRITT TAL-BĊNi

                        Sehem sottoskritt fil-31 ta' Diċembru 2018
                        (EUR)

                        Sehem sottoskritt fl-1 ta' Jannar 2019
                        (EUR)

                        Sehem li jrid jiġi ttrasferit
                        (EUR)

                           BĊN taż-żona tal-euro

                        Nationale Bank van België/Banque Nationale de Belgique

                        268 222 025,17

                        273 656 178,72

                        5 434 153,55

                        Deutsche Bundesbank

                        1 948 208 997,34

                        1 988 229 048,48

                        40 020 051,14

                        Eesti Pank

                        20 870 613,63

                        21 303 613,91

                        433 000,28

                        Central Bank of Ireland

                        125 645 857,06

                        127 237 133,10

                        1 591 276,04

                        Bank of Greece

                        220 094 043,74

                        187 186 022,25

                        – 32 908 021,49

                        Banco de España

                        957 028 050,02

                        902 708 164,54

                        – 54 319 885,48

                        Banque de France

                        1 534 899 402,41

                        1 537 811 329,32

                        2 911 926,91

                        Banca d'Italia

                        1 332 644 970,33

                        1 277 599 809,38

                        – 55 045 160,95

                        Central Bank of Cyprus

                        16 378 235,70

                        16 269 985,63

                        – 108 250,07

                        Latvijas Banka

                        30 537 344,94

                        29 563 094,31

                        – 974 250,63

                        Lietuvos bankas

                        44 728 929,21

                        43 938 703,70

                        – 790 225,51

                        Banque centrale du Lussemburgu

                        21 974 764,35

                        24 572 766,05

                        2 598 001,70

                        Bank Ċentrali ta' Malta

                        7 014 604,58

                        7 923 905,17

                        909 300,59

                        De Nederlandsche Bank

                        433 379 158,03

                        440 328 812,57

                        6 949 654,54

                        Oesterreichische Nationalbank

                        212 505 713,78

                        220 018 268,69

                        7 512 554,91

                        Banco de Portugal

                        188 723 173,25

                        177 172 890,71

                        – 11 550 282,54

                        Banka Slovenije

                        37 400 399,43

                        36 382 848,76

                        – 1 017 550,67

                        Národná banka Slovenska

                        83 623 179,61

                        86 643 356,59

                        3 020 176,98

                        Suomen Pankki

                        136 005 388,82

                        137 564 189,84

                        1 558 801,02

                           BĊNi li mhuwiex fiż-żona tal-euro

                        Българска народна банка (Bank Nazzjonali Bulgaru)

                        92 986 810,73

                        92 131 635,17

                        – 855 175,56

                        Česká národní banka

                        174 011 988,64

                        175 062 014,33

                        1 050 025,69

                        Danmarks Nationalbank

                        161 000 330,15

                        162 223 555,95

                        1 223 225,80

                        Hrvatska narodna banka

                        65 199 017,58

                        61 410 265,11

                        – 3 788 752,47

                        Magyar Nemzeti Bank

                        149 363 447,55

                        144 492 194,37

                        – 4 871 253,18

                        Narodowy Bank Polski

                        554 565 112,18

                        563 636 468,10

                        9 071 355,92

                        Banca Naţională a României

                        281 709 983,98

                        264 887 922,99

                        – 16 822 060,99

                        Sveriges Riksbank

                        246 041 585,69

                        273 028 328,31

                        26 986 742,62

                        Bank of England

                        1 480 243 941,72

                        1 552 024 563,60

                        71 780 621,88

                           Total
                            (1):

                           10 825 007 069,61

                           10 825 007 069,61

                           0.00

               (1)  Minħabba xi tqarrib, it-totali jistgħu ma jaqblux mas-somma tal-figuri kollha murija.

            ANNESS II

               KAPITAL IMĦALLAS TAL-BĊNi

                        Sehem imħallas fil-31 ta' Diċembru 2018
                        (EUR)

                        Sehem imħallas mill-1 ta' Jannar 2019
                        (EUR)

                        Ammont ta' ħlas ittrasferit
                        (EUR)

                           BĊN taż-żona tal-euro

                        Nationale Bank van België/Banque Nationale de Belgique

                        268 222 025,17

                        273 656 178,72

                        5 434 153,55

                        Deutsche Bundesbank

                        1 948 208 997,34

                        1 988 229 048,48

                        40 020 051,14

                        Eesti Pank

                        20 870 613,63

                        21 303 613,91

                        433 000,28

                        Central Bank of Ireland

                        125 645 857,06

                        127 237 133,10

                        1 591 276,04

                        Bank of Greece

                        220 094 043,74

                        187 186 022,25

                        – 32 908 021,49

                        Banco de España

                        957 028 050,02

                        902 708 164,54

                        – 54 319 885,48

                        Banque de France

                        1 534 899 402,41

                        1 537 811 329,32

                        2 911 926,91

                        Banca d'Italia

                        1 332 644 970,33

                        1 277 599 809,38

                        – 55 045 160,95

                        Central Bank of Cyprus

                        16 378 235,70

                        16 269 985,63

                        – 108 250,07

                        Latvijas Banka

                        30 537 344,94

                        29 563 094,31

                        – 974 250,63

                        Lietuvos bankas

                        44 728 929,21

                        43 938 703,70

                        – 790 225,51

                        Banque centrale du Lussemburgu

                        21 974 764,35

                        24 572 766,05

                        2 598 001,70

                        Bank Ċentrali ta' Malta

                        7 014 604,58

                        7 923 905,17

                        909 300,59

                        De Nederlandsche Bank

                        433 379 158,03

                        440 328 812,57

                        6 949 654,54

                        Oesterreichische Nationalbank

                        212 505 713,78

                        220 018 268,69

                        7 512 554,91

                        Banco de Portugal

                        188 723 173,25

                        177 172 890,71

                        – 11 550 282,54

                        Banka Slovenije

                        37 400 399,43

                        36 382 848,76

                        – 1 017 550,67

                        Národná banka Slovenska

                        83 623 179,61

                        86 643 356,59

                        3 020 176,98

                        Suomen Pankki

                        136 005 388,82

                        137 564 189,84

                        1 558 801,02

                           BĊN li mhuwiex fiż-żona tal-euro

                        Българска народна банка (Bank Nazzjonali Bulgaru)

                        3 487 005,40

                        3 454 936,32

                        – 32 069,08

                        Česká národní banka

                        6 525 449,57

                        6 564 825,54

                        39 375,97

                        Danmarks Nationalbank

                        6 037 512,38

                        6 083 383,35

                        45 870,97

                        Hrvatska narodna banka

                        2 444 963,16

                        2 302 884,94

                        – 142 078,22

                        Magyar Nemzeti Bank

                        5 601 129,28

                        5 418 457,29

                        – 182 671,99

                        Narodowy Bank Polski

                        20 796 191,71

                        21 136 367,55

                        340 175,84

                        Banca Naţională a României

                        10 564 124,40

                        9 933 297,11

                        – 630 827,29

                        Sveriges Riksbank

                        9 226 559,46

                        10 238 562,31

                        1 012 002,85

                        Bank of England

                        55 509 147,81

                        58 200 921,14

                        2 691 773,33

                           Total
                            (1):

                           7 740 076 934,57

                           7 659 443 757,27

                           – 80 633 177,30

               (1)  Minħabba xi tqarrib, it-totali jistgħu ma jaqblux mas-somma tal-figuri kollha murija.